CELEX: 62010CN0607
Language: hu
Date: 2010-12-22 00:00:00
Title: C-607/10. sz. ügy: 2010. december 22-én benyújtott kereset — Európai Bizottság kontra Svéd Királyság

19.3.2011   
            
            
               HU
            
            
               Az Európai Unió Hivatalos Lapja
            
            
               C 89/8
            
         2010. december 22-én benyújtott kereset — Európai Bizottság kontra Svéd Királyság
   (C-607/10. sz. ügy)
   2011/C 89/15
   Az eljárás nyelve: svéd
   
      Felek
   
   
      Felperes: Európai Bizottság (képviselők: A. Alcover San Pedro és K. Simonsson meghatalmazottak)
   
      Alperes: Svéd Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Svéd Királyság — mivel 2007. október 30-ig nem tette meg a szükséges intézkedéseket annak biztosítása érdekében, hogy az illetékes hatóságok a környezetszennyezés integrált megelőzéséről és csökkentéséről szóló, 2008. január 15-i 2008/1/EK európai parlamenti és tanácsi irányelv (1) 6. és 8. cikke szerint kiadott engedélyek, illetve, ahol ez lehetséges, a feltételek ellenőrzése, és, ha szükséges, frissítése révén gondoskodjanak arról, hogy valamennyi meglévő létesítmény az irányelv 3., 7., 9., 10. és 13. cikkében, 14. cikke a) és b) pontjában, valamint 15. cikke (2) bekezdésében előírt követelményeknek megfelelően működjön — nem teljesítette a hivatkozott irányelv 5. cikke (1) bekezdéséből eredő kötelezettségeit;
            
         
               —
            
            
               a Svéd Királyságot kötelezze a költségek viselésére.
            
         
      Jogalapok és fontosabb érvek
   
   A környezetszennyezés integrált megelőzéséről és csökkentéséről szóló irányelv (IPPC irányelv) 5. cikkének (1) bekezdéséből kitűnik, hogy a tagállamoknak 2007. október 30-ig meg kell tenniük a szükséges intézkedéseket annak biztosítása érdekében, hogy az illetékes hatóságok a 6. és 8. cikk szerint kiadott engedélyek, illetve, ahol ez lehetséges, a feltételek ellenőrzése, és, ha szükséges, frissítése révén gondoskodjanak arról, hogy a meglévő létesítmények a 3., 7., 9., 10. és 13. cikkben, a 14. cikk a) és b) pontjában, valamint a 15. cikk (2) bekezdésében előírt követelményeknek megfelelően működjenek. A Bizottság úgy véli, hogy ezt a kötelezettséget úgy kell értelmezni, hogy a szóban forgó tagállamban létező valamennyi létesítményre vonatkozik.
   Az állandó ítélkezési gyakorlat szerint a jogsértés fennállását a szóban forgó tagállamban az indokolással ellátott véleményben kitűzött határidő lejártakor fennálló helyzet figyelembe vételével kell értékelni. A Svédország által az indokolással ellátott véleményre adott válaszból kitűnik, hogy a válasz időpontjában 33 meglévő létesítmény nem felelt meg az IPPC irányelv követelményeinek.
   A Svédország által az indokolással ellátott véleményre adott kiegészítő válasz mellékletéből ezenkívül az is kitűnik, hogy 2010 októberében, azaz közel három évvel az IPPC irányelv 5. cikke (1) bekezdésében meghatározott határidő lejárta után, 23 meglévő létesítmény még mindig nem felelt meg az említett irányelv követelményeinek.
   
      (1)  HL L 24., 8. o.